jkorsvik/nowiki_second_scrape_merged huggingface dataset:
Intet sted å flykte

Intet sted å flykte (orig: Nowhere to Run) er en amerikansk actionfilm fra 1993, regissert av Robert Harmon og med Jean-Claude Van Damme som Sam Gillen og Rosanna Arquette som Clydie Anderson.


== Handling ==
Sam Gillen sitter inne for et bankran, men klarer å rømme under en fangetransport. Han henter pengene sine, stikker til den nærmeste lille byen og gjemmer seg på en gård som tilhører Clyde, en ung enke med to barn. Her havner han midt i en nabokrig. Et stort byggefirma kjøper alle eiendommene i området. Clyde er den eneste som ikke faller for pengenes makt. Sam føler seg tvunget til å hjelpe Clyde i kampen mot oppkjøperne, og det blir et oppgjør på liv og død...


== Rolleliste ==
Jean-Claude Van Damme som Sam Gillen
Rosanna Arquette som Clydie Anderson
Kieran Culkin som Mike 'Mookie' Anderson
Tiffany Taubman som Bree Anderson
Joss Ackland som Franklin Hale
Ted Levine som Mr. Dunston
Edward Blatchford som Sheriff Lonnie Poole
Anthony Starke som Billy
James Greene som Country Store Clerk


== Referanser ==


== Eksterne lenker ==
(en) Intet sted å flykte på Internet Movie Database 
(no) Intet sted å flykte hos Filmfront 
(sv) Intet sted å flykte i Svensk Filmdatabas 
(da) Intet sted å flykte i Danmark Nationale Filminstitut 
(fr) Intet sted å flykte på Allociné 
(nl) Intet sted å flykte på MovieMeter 
(en) Intet sted å flykte på AllMovie 
(en) Intet sted å flykte på Turner Classic Movies 
(en) Intet sted å flykte på Rotten Tomatoes 
(en) Intet sted å flykte på Metacritic
The Firm (band)

The Firm var en britisk supergruppe som var aktiv i årene 1984-86. Den besto av Paul Rodgers, Jimmy Page, Chris Slade og Tony Franklin.


== Album ==
The Firm (1985)
Mean Business (1986)


== Referanser ==
Double Impact

Double Impact er en amerikansk actionfilm fra 1991 skrevet og regissert av Sheldon Lettich, og skrevet, produsert av og med Jean-Claude van Damme i hovedrollen som Chad og Alex Wagner. Filmen markerer Van Dammes tredje samarbeid med regissør Sheldon Lettich (som skrev Bloodsport og regisserte Lionheart) og andre samarbeid med Bolo Yeung (det første var Bloodsport i 1988). Double Impact ble utgitt i USA 9. august 1991.


== Handling ==
Hong Kong i 1966: To forretningspartnerne Paul Wagner og Nigel Griffith åpner Victoria Harbour Tunnel. Paul deltar ved åpningsseremonien sammen med sin kone og deres identiske tvilling-sønner, Chad og Alex. Etter feiringen blir familien fulgt hjem av livvakten deres, Frank Avery, som de avskjediger. Flere medlemmer fra en kriminell Triade etter dem. En skuddveksling oppstår, hvor Paul blir myrdet. Pauls kone ber Triadene om å skåne tvilling-sønnene deres. Men hun blir også drept av den kriminelle Moon. 
Hushjelpen deres klarer så vidt å komme seg unna sammen med Alex, og Frank Avery redder Chad. Hushjelpen forlater Alex ved et barnehjem i Hong Kong, og Frank oppdrar Chad i Frankrike. 25 år senere i 1991 driver Chad og Frank en vellykket kampsport-dojo i Los Angeles. Frank forteller en overrasket Chad om nye forretninger i Hong Kong. De to går til en mahjong-salong og en kvinne, som forveksler Chad med Alex, tar ham med tilbake til Alex sitt rom. 
Frank forteller dem at Chad og Alex faktsk er identiske tvillingbrødre og at de må slå seg sammen. Men Chad og Alex kommer i utgangspunktet ikke overens med hverandre. Alex tar dem med ut på båten sin, for å selge smuglede mercedes og sigaretter til noen kinesiske kjøpere. Men Hong Kong-politiet dukker opp. og Chad dumper bilene for å unnslippe politiet raskere. Tilbake i Hong Kong kidnapper og banker noen kjeltringer Chad (etter å ha forvekslet ham med Alex) når han nekter å arbeide for den kriminelle lederen deres, Raymong Zhang. Chads kjæreste Danielle, som allerede jobber for Nigel Griffith, begynner å sjekke de private filene hans for informasjon. Men hun blir overvåket av Griffiths livvakt - Kara. Brødrene bestemmer seg for å slå seg sammen, ta hevn, og få tilbake hele den stjålne familie-formuen deres. 


== Skuespillere ==
Jean-Claude Van Damme som både Chad Wanger & Alex Wagner
Geoffrey Lewis som Frank Avery
Alonna Shaw som Danielle Wilde
Alan Scarfe som Nigel Griffith
Philip Chan som Raymond Zhang
Bolo Yeung som Moon
Corinna Everson som Kara
Peter Malota som en livvakt.
Andy Armstrong som Paul Wagner


== Referanser ==


== Eksterne lenker ==
(en) Double Impact på Internet Movie Database 
(no) Double Impact hos Filmfront 
(no) Double Impact på NRK TV 
(sv) Double Impact i Svensk Filmdatabas 
(da) Double Impact i Danmark Nationale Filminstitut 
(fr) Double Impact på Allociné 
(nl) Double Impact på MovieMeter 
(en) Double Impact på AllMovie 
(en) Double Impact på Turner Classic Movies 
(en) Double Impact på Rotten Tomatoes
Karl-Olov Arnstberg

Karl-Olov Åke Arnstberg, født 24. september 1943, er en svensk etnolog (tidligere professor i etnologi ved Stockholms universitet), forfatter og debattør. Han har skrevet flere bøker, blant annet Typiskt svenskt. Arnstberg er kjent som debattør og kommentator i spørsmål som handler blant annet om kritikk mot sigøynere, politisk korrekthet, kulturmarxisme og Sveriges migrasjonspolitikk.
Sudden Death (film)

Sudden Death er en amerikansk ishockeyrelatert actionfilm fra 1995 med Jean-Claude Van Damme i hovedrollen. Filmen er regissert av Peter Hyams. Filmen ble spilt inn under NHL-streiken 1994/1995, og kom på kino i USA 22. desember 1995. 


== Handling ==
Brannmann Darren McCord drar for å se en ishockeykamp der Chicago Blackhawks møter Pittsburgh Penguins i Mellon Arena i en syvende og avgjørende siste kamp i Stanley Cup med datteren Emily og hennes sønn Tyler. McCord oppdager da at under kampen blir USAs visepresident Daniel Binder fanget av terrorister i en av arenaens VIP-hytter.


== Rolleliste ==
Jean-Claude Van Damme – Darren McCord
Powers Boothe – Joshua Foss
Raymond J. Barry – visepresident Binder
Whittni Wright – Emily McCord
Ross Malinger – Tyler McCord
Dorian Harewood – HallmarkIshockeyfigurerJay Caufield – Tolliver
Bill Clement – Pre-game announcer
Cleveland Lumberjacks - Chicago Blackhawks-spiller
Ian Moran - Chris Chelios
Jeff Jimerson – sig selv (angiven "Anthem Singer")
Mike Lange – sig selv (angiven  "Play-by-Play Announcer")
Luc Robitaille – sig selv
Paul Steigerwald – sig selv (angiven "Color Commentator")
Markus Näslund – sig selv (oangiven)
Bernie Nicholls – sig selv (oangiven)
John Barbero - PA Announcer (oangiven)


== Referanser ==


== Eksterne lenker ==
(en) Sudden Death på Internet Movie Database 
(no) Sudden Death hos Filmfront 
(sv) Sudden Death i Svensk Filmdatabas 
(da) Sudden Death i Danmark Nationale Filminstitut 
(fr) Sudden Death på Allociné 
(nl) Sudden Death på MovieMeter 
(en) Sudden Death på AllMovie 
(en) Sudden Death på Turner Classic Movies 
(en) Sudden Death på Rotten Tomatoes 
(en) Sudden Death på Box Office Mojo
Tor Odvar Moen

Tor Odvar Moen (født 14. januar 1965) er en norsk håndballtrener, som siden 2020 har vært hovedtrener for Molde i eliteserien i håndball for kvinner.


== Trenerkarriere ==
Moen hadde siden 1997 hatt ulike roller i kvinnehåndballklubben Larvik, da det 21. januar 2015 ble annonsert at han ville ta over som hovedtrener for klubben etter Ole Gustav Gjekstad. Før hans tid i Larvik var han håndballtrener for Runar.
I mars 2018 ble det annonsert at Moen ville overta den ungarske storsatsingen Siófok KC.


== Meritter ==
Som trener har han vunnet eliteserien, norgesmesterskapet og sluttspillet elleve ganger hver, samt cupvinnercupen og mesterligaen én gang hver.


== Referanser ==
Putuo Shan

Putuo Shan (tradisjonell kinesisk: 普陀山, pinyin: Pǔtuó Shān, fra sanskrit: "Potalakafjellene") er en øy i Putuodistriktet, i byprefekturet Zhoushan, i provinsen Zhejiang i Kina. Det er et sentralt sted i kinesisk buddhisme og er bodhimaṇḍa for bodhisattvaen Guanyin.
Putuofjellet er en av fire hellige fjell i kinesisk buddhisme. De andre er Wutai Shan, Jiuhua Shan og Emei Shan (bodhimaṇḍas for henholdsvis Manjushri, Kṣitigarbha og Samantabhadra).
Verdenscupen i hurtigløp på skøyter 2020/21 – Verdenscup 2 – Fellesstart menn

Verdenscup runde 2 av sesongen 2020/21 i hurtigløp på skøyter for menn på fellesstart i Thialf i Heerenveen, Nederland med semifinaler fredag den 29. januar 2021 og med finale lørdag den 30. januar 2021.
Distansen ble vunnet av nederlandske Jorrit Bergsma på 7.43,47 med 1 sekund og 61 hundredeler foran belgiske Bart Swings på andreplass og ytterligere 13 hundredeler foran sveitsiske Livio Wenger på tredjeplass.Semifinale 1 ble vunnet av italienske Andrea Giovannini på 7.43,48 foran russiske Ruslan Zakharov på andreplass og latviske Haralds Silovs på tredjeplass.Semifinale 2 ble vunnet av belgiske Bart Swings på 7.43,01 foran nederlandske Victor Ramler på andreplass og russiske Danila Semerikov på tredjeplass.


== Medaljevinnere ==


== Resultater ==


=== Finale ===
Lørdag 30. januar 2021


=== Semifinale 1 ===
Fredag 29. januar 2021De åtte beste kvalifiserte seg til finalen på lørdagen.


=== Semifinale 2 ===
Fredag 29. januar 2021De åtte beste kvalifiserte seg til finalen på lørdagen.


== Funksjonærer ==
Overdommer var Berri de Jonge, Nederland.Assisterende overdommer var Loretta Staring, Nederland.
Starter var Sergej Avdejev, Kasakhstan for både finalen og for begge semifinalene.


== Referanser ==


== Eksterne lenker ==
Menyside for parsammensetning og resultater på live.isuresults.eu.
Finale : Startliste, grafisk analyse og resultater på live.isuresults.eu.
Semifinale 1 : Startliste, grafisk analyse og resultater på live.isuresults.eu.
Semifinale 2 : Startliste, grafisk analyse og resultater på live.isuresults.eu.
Menyside for resultater på isu.html.infostradasports.com
Resultater for fellesstart på isu.html.infostradasports.com
Resultater for finalen og semifinale 1 og semifinale 2 på www.SpeedSkatingNews.info på engelsk.
Resultater for finalen og semifinale 1 og semifinale 2 på SpeedskatingResults.com på engelsk
Resultater for finalen på www.The-Sports.org på engelskNyhetssammendrag fra International Skating Union«Bergsma up again after crash». Johansson leads Norway all the way to Team Pursuit track record (engelsk). International Skating Union. 29. januar 2021. Besøkt 27. november 2021. 
«Bergsma solos to gold». Kulizhnikov (RUS) and Bergsma (NED) back up again for gold (engelsk). International Skating Union. 30. januar 2021. Besøkt 27. november 2021. Nyhetssammendrag fra Schaatsen.nlSjors Leek (29. januar 2021). «Nederlanders ondanks val naar finale mass start» (nederlandsk). Schaatsen.nl. Besøkt 27. november 2021. 
Anjuli Veltman (30. januar 2021). «Bergsma soleert naar zege op mass start: 'Je moet volle bak door blijven rijden'» (nederlandsk). Schaatsen.nl. Besøkt 27. november 2021.
Civic Arena

Civic Arena (tidligere Mellon Arena) var en innendørs arena i Pittsburgh, Pennsylvania, USA. Den ble innviet i 1961 og frem til 1999 var den kjent som The Pittsburgh Civic Arena. Stadionet var hjemmet til Pittsburgh Penguins og var NHLs eldste arena da det ble revet i 2012. På ishockeykamper huset det 17 132 sittende tilskuere. I 2007 ble Pittsburgh Penguins og byen Pittsburgh enige om å bygge Consol Energy Center for 290 millioner dollar. Arenaen hadde en kapasitet på 18 500 tilskuere, og ble ferdigstilt for 2010-2011-sesongen. Stadionet ble revet i 2012.
Kontrakten gikk ut med Mellon Financial i 2010, så stadionet fikk tilbake det opprinnelige navnet Civic Arena.

En del scener i filmen Sudden Death fra 1995, med blant annet Jean-Claude Van Damme, utspiller seg i Mellon Arena.


== Referanser ==


== Eksterne lenker ==
(en) Mellon Arena – kategori av bilder, video eller lyd på Commons
Maximum Risk

Maximum Risk er en amerikansk action thrillerfilm fra 1996 regissert av Hong Kong-regissøren Ringo Lam i sin amerikanske regissør-debut, og med Jean-Claude Van Damme og Natasha Henstridge i hovedrollene.
Filmen hadde premiere i USA 13. september 1996.


== Handlingsreferat ==
En mann blir jagd av to andre menn gjennom gatene i Nice, Frankrike, noe som til slutt resulterer i hans død. En politimann, Alain Moreau (spilt av Jean-Claude Van Damme) deltar i begravelsen til en annen politimann. Men partneren hans Sebastien (spilt av Jean-Hugues Anglade) kommer og tar ham med til åstedet for den første mannens død. Sjokkert over det like utseendet deres, begynner Alain å undersøke den døde mannens bakgrunn. Politiet oppdager at den døde mannen egentlig heter Mikhail Suvorov, og han var Alains tvilling-bror som moren deres måtte gi fra seg rett etter fødselen fordi hun var alt for fattig til å ta hånd om begge tvillingene.
Alain forsøker å besøke kontoret til en advokat som adopterte Mikhail, men oppdager at hele bygningen er satt i brann. Alain tar pengene, passet og fly-billetten til New York som Mikhail hadde. Men det eneste navnet han har å gå etter var «Alex Bohemia» men i New York City oppdager Alain at Mikhail var medlem av den russiske mafiaen. En drosje-sjåfør tar ham til Bohemia-klubben som besøkes av medlemmer av den russiske mafiaen. Der møter Alain en kvinne som heter Alex Bartlett (spilt av Natasha Henstridge) som forveksler Alain med Mikhail, og gir ham nøkkelen til et hotell-rom. Kort tid etter kommer en kjeltring ved navn Ivan sammen med to andre menn for å drepe Alain, fordi de tror han var Mikhail.
Men to menn som følger etter Mikhail, avslører for Alain at de egentlig arbeider for FBI. De sier at Mikhail hadde tatt vare på bevis mot den russiske mafiaen. FBI-agentene ønsker at Alain skal posere som Mikhail, for å få tilgang til bankboksen hans i Nice. Men Alain er redd for at noen fra FBI i hemmelighet samarbeider med medlemmer fra den russiske mafiaen. Alain møter også Kirov, lederen for den russiske mafiaen.


== Skuespillere ==
Jean-Claude Van Damme som Alain Moreau / Mikhail Suverov
Natasha Henstridge som Alex Bartlett
Jean-Hugues Anglade som Sebastien.
Zach Grenier som Ivan Dzasokhov.
Paul Ben-Victor som FBI-agent Pellman.
Frank Senger som FBI-agent Loomis.
David Hemblen som Dmitri Kirov.
Dan Moran som Yuri.
Stefanos Miltsakakis som Red Face
Stéphane Audran som Chantal Moreau


== Referanser ==


== Eksterne lenker ==
(en) Maximum Risk på Internet Movie Database 
(no) Maximum Risk hos Filmfront 
(sv) Maximum Risk i Svensk Filmdatabas 
(da) Maximum Risk i Danmark Nationale Filminstitut 
(fr) Maximum Risk på Allociné 
(nl) Maximum Risk på MovieMeter 
(en) Maximum Risk på AllMovie 
(en) Maximum Risk på Turner Classic Movies 
(en) Maximum Risk på Rotten Tomatoes 
(en) Maximum Risk på Box Office Mojo
Diana Zagainova

Diana Zagainova (født 20. juni 1997) er en litauisk friidrettsutøver som konkurrerer i tresteg.I 2021 representerte hun Litauen i tresteg under Sommer-OL 2020 arrangert i Tokyo der hun ble slått ut i kvalifisering etter å ha hoppet 13,10 m.


== Referanser ==


== Eksterne lenker ==
(en) Diana Zagainova – Olympedia 
(en) Diana Zagainova – World Athletics
Jasmine Moore

Jasmine Moore (født 1. mai 2001) er en friidrettsutøver fra USA som konkurrerer i tresteg.I 2021 representerte hun USA i tresteg under Sommer-OL 2020 arrangert i Tokyo der hun ble slått ut i kvalifisering etter å ha hoppet 13,76 m.


== Referanser ==


== Eksterne lenker ==
(en) Jasmine Moore – Olympedia 
(en) Jasmine Moore – World Athletics
Tori Franklin

Tori Franklin (født 7. oktober 1992) er en friidrettsutøver fra USA som konkurrerer i tresteg.I 2021 representerte hun USA i tresteg under Sommer-OL 2020 arrangert i Tokyo der hun ble slått ut i kvalifisering etter å ha hoppet 13,68 m.


== Referanser ==


== Eksterne lenker ==
(en) Tori Franklin – Olympics.com 
(en) Tori Franklin – Olympedia 
(en) Tori Franklin – World Athletics 
(en) Tori Franklin – Track and Field Statistics
Multireligiøst bønnerom

Et multireligiøst bønnerom er et spesielt avsatt rom, ofte på store offentlige steder som flyplasser eller sykehus, hvor personer med ulik religiøs tro kan be. Disse rommene er ofte i varierende grad laget for å fremstå nøytrale med hensyn til tro avhengig av etikk og nasjonal stil. Rommet kan brukes av personer med forskjellig tro samtidig, og blir ofte besøkt av personer med islamsk tro.


== Se også ==
Religiøs toleranse
Universalisme
Stillerom, rom i et kontorlokale laget for å skjerme støy fra eller mot omgivelsene


== Referanser ==
Ammerom

Et ammerom er et spesielt avsatt rom til amming. De finnes av og til på offentlige steder som kjøpesentre eller flyplasser, ofte i nærheten av toaletter og stellerom eller avsides fra de mest travle gangveiene. Et ammerom kan nyttes dersom man ønsker å unngå oppmerksomhet eller samfunnet har regler eller sosiale normer som tilsier at man ellers vil være til sjenanse.


== I USA ==
USA skiller seg fra andre vestlige land ved å ha svært kort foreldrepermisjon, og ammerom er derfor utbredt. I USA kom det i 2010 en lov (Fair Labor Standards Act, Section 4207) som sa at arbeidsplasser med 50 eller flere ansatte måtte ha et eget ammerom som ikke er et bad eller toalett. I USA er det vanlig å bruke en brystpumpe og lagre melken på flaske istedet for å konsumere den ferskt. Melken lagres da ofte i et kjøleskap. Slike ammerom inneholder ofte servant, utstyr for rengjøring, et bord og komfortable stoler.


== Se også ==
Stillerom, rom i et kontorlokale laget for å skjerme støy fra eller mot omgivelsene


== Referanser ==
Clemente Domínguez y Gómez

Clemente Domínguez y Gómez (født 23. mai 1946 i Sevilla i Andalucia i Spania, død 22. mars 2005 i El Palmar de Troya i Utrera i Spania) var en spansk religiøs personlighet. Han etablerte den palmariansk-katolske kirke som en utgrening av den katolske kirke i 1975. Han utropte seg selv den 6. august 1978 til palmarisk-katolsk pave med navnet Gregor XVII.


== Liv og virke ==
Fra 1969 besøkte Domínguez regelmessig den sørspanske landsbyen Palmar de Troya, der han som han selv sa siden 1968 hadde hatt mariaåpenbaringer. Disse åpenbaringene var ledsaget av guddommelige inngivelser og av stigmata. Han skulle ved en anledning ha mistet 16 liter blod. Dette blodet ble underkastet undersøkelser, og det ble hevdet at blodet ikke stammet fra ham selv.
Domínguez, som var legmann, kontaktet erkebiskop Marcel Lefebvre og ba ham om å ordinere seg. Dette sendte imidlertid i utgangspunktet bare prester. En tidligere professor ved presteseminaret i Écone, Maurice Revaz, overtalte senere den vietnamesiske emeriterte erkebiskop Pierre Martin Ngô Đình Thục til å ordinasjonene i januar 1976. Han innviet Clemente Domínguez y Gómez til prest, og ti dager senere - den 11. januar - til biskop, uten noe pavelig mandat.I 1976 var Domínguez mistet øyeeplene i en bilulykke. Etter en guddommelig visjon kalte han seg nå fader Fernando.
Den 6. august 1978, ved pave Paul VI død i Roma, ble han så valgt av sine «kardinaler» til pave.
Etter dette skulle Domínguez selv ordinere andre andre mennesker til prester og biskoper, inkludert mindreårige.
I 1983 ble han sammen med de prestene og biskopene han hadde ordinert ekskommunisert av den katolske kirke.
Som pave Gregor XVII helligkåret han den spanske diktator Francisco Franco, blant annet fordi han hadde forsvart kristendommen under den spanske borgerkrig og i tiårene han deretter styrte Spania. Han helligkåret også Kristoffer Columbus.
I 1990-årene ble Gregor XVII beskyldt for seksuelle forgåelser mot en rekke av sine prester og nonner. I 1997 medgav han dette og bad om forlatelse.Han ble den palmarisk-katolske kirke etterfulgt av Manuel Corral, som tok navnet pave Peter II.


== Den katolske kirkes holdning ==
I den grad han kategoriseres fra romersk-katolsk hold er det som en såkalt motpave, og han ble ekskommunisert i 1983.  Hans selvforståelse som pave ble ikke tatt alvorlig av katolikker flest, og det overveldende flertall av dem var ikke oppmerksom på hans eksistens.


== Litteratur ==
Apeles Santaolaria, José (2005): El Papa ha muerto, ¡viva el Papa!: cómo cambia el poder en el Vaticano. Barcelona: Áltera SL. ISBN 84-89779-66-X.
Garrido Vázquez, Moisés; Fernández Bueno, Lorenzo (2004): El negocio de la virgen: Tramas políticas y económicas de milagros y curaciones. Ediciones Nowtilus SL. ISBN 978-84-9763-128-0.
Rodríguez, Pepe (1997): El poder de las sectas. Barcelona: Ediciones B, S.A. ISBN 84-406-7205-5.
Rodríguez, Pepe (1985): Las sectas hoy y aquí. Conocer a tiempo. Barcelona: Tibidabo Ediciones, S.A., Barcelona. ISBN 84-86421-01-2.


== Referanser ==
Sven-Ole Thorsen

Sven-Ole Thorsen (født 24. september 1944 i København) er en dansk skuespiller, stuntmann, kroppsbygger og strongman konkurrent. Thorsen vant Danmarks sterkeste mann i 1983. 


== Biograf ==
På 1970-tallet var han en av verdens sterkeste menn og vant en rekke mesterskap i både styrkeløft og karate. Han er 196 centimeter høy.

Han har spilt i mange av filmhistoriens største kommersielle suksesser, ofte sammen med sin venn Arnold Schwarzenegger.
Thorsen fikk sitt filmgjennombrudd som Thorgrim, skurken med kjempehammeren i «Conan the Barbarian». Blant hans største roller er Tigris fra Gallia, Romas eneste ubeseirede gladiator, som i  Gladiator har en stor bifuve kamp med Russell Crowe, omgitt av fire sultne tigre.
Ved hjelp av sin status spiller han ofte imponerende giganter og skurker i sine filmer som på en eller annen måte blir slått av mindre motstandere på en David- og Goliat-måte, men han har også spilt heroiske karakterer som Gunnar den legendariske krigeren i Vikingsagaene. Selvbiografien Stærk mand i Hollywood ble utgitt 26. Den første utskriften av boken skal ha blitt utsolgt på 24 timer.


== Referanser ==


== Eksterne lenker ==
(en) Sven-Ole Thorsen på Internet Movie Database 
(sv) Sven-Ole Thorsen i Svensk Filmdatabas 
(da) Sven-Ole Thorsen på Filmdatabasen 
(da) Sven-Ole Thorsen på danskefilm.dk 
(da) Sven-Ole Thorsen på danskfilmogtv.dk 
(da) Sven-Ole Thorsen på Scope 
(fr) Sven-Ole Thorsen på Allociné 
(en) Sven-Ole Thorsen hos The Movie Database
Pierre Martin Ngô Đình Thục

Pierre Martin Ngô Đình Thục (født 6. oktober 1897 i Phu-Cam i Huế i Fransk Indokina, død 13. desember 1984 i Carthage i Missouri i USA) var katolsk erkebiskop av Huế i Vietnam, og senere tilknyttet en sedevakantistrisk kirke som ble ekskommunisert av den katolske kirke. Han ble forsonet med den katolske kirke før sin død i 1984.


== Biografi ==
Han var medlem av Ngô-familien som styrte Sør-Vietnam i årene frem til Vietnamkrigen. Han var grunnlegger av det katolske universitet i Dalat. 
Noen årtier etter sin død hevder tusenvis av menn fra forskjellige uavhengige katolske, sedevakantistiske og nygnostiske grupperinger at de er biskoper som gjennom erkebiskop Martin Ngô Đình Thục står i gyldig apostolisk suksesjon.
Mens Thục var i Roma og deltok på andre sesjon av Det andre Vatikankonsil, skjedde det sørvietnamesiske kuppet i 1963. Da ble hans yngre bror, Ngô Đình Diệm, som var president i Sør-Vietnam, styrtet og myrdet. Thục klarte etter dette ikke å returnere til Vietnam, og levde resten av livet i eksil i Italia, Frankrike og USA. 
Under eksilet var han involvert i tradisjonelle katolske bevegelser og ordinerte en rekke biskoper uten Vatikanets godkjenning for palmarianerne og sedevakantistbevegelsen. Som en følge av dette ble han ekskommunisert av Den hellige stol. Han ble senere forsonet med Vatikanet.


== Episkopalgenealogi ==
Hans episkopalgenealogi er:

Erkebiskop Youhanan VIII Hormez (1760-1838)
Biskop Isaie Jesu-Yab-Jean Guriel (1758-1833) *bispeviet 1795
Erkebiskop Augustin Hindi (?-1828) *1804
Patriark Joseph VI Audu (1790-1878) *1825
Patriark Pierre Élie XII Abbolyonan (1840-1894) *1874
Patriark Yousef VI Emmanuel II Thomas (1852-1947) *1892
Biskop François Daoud (David) (1870-1939) *1910
Erkebiskop Antonin-Fernand Drapier, O.P. (1891-1967) *1929
Erkebiskop Pierre Martin Ngô Đình Thục (1897-1984) *1938


== Referanser ==